Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Opravy vozidiel lakovaním metódou SMART

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava
Názov vzdelávacieho programu:
Opravy vozidiel lakovaním metódou SMART
Zdôvodnenie vzdelávacieho programu:
Lakovanie karosérií, tak ako aj ostatné odvetvia autoopravárenského priemyslu, prechádzajú technologickým vývojom a každá autolakovňa a jej pracovníci potrebujú držať krok s neustále sa vyvíjajúcimi modernými materiálmi, technológiami a postupmi, ktoré robia opravu rýchlejšou a efektívnejšou. Nové technológie umožnia splniť požiadavku dodržania všetkých kvalitatívnych noriem.
Súčasným trendom je aj technológia SMART opráv (opravy drobných poškodení karosérie tmelením a striekaním za veľmi krátky čas), ktorá reflektuje požiadavku trhu na rýchle, lacné a kvalitné opravy drobných lokálnych poškodení karosérie vozidla takmer na počkanie.
Vzdelávací program má pomôcť získať teoretické vedomosti a praktické zručnosti v tejto oblasti.
V súčasnosti neexistuje na trhu pre majstrov odbornej výchovy a odborných pedagogických zamestnancov žiadne odborné vzdelávanie, ktoré by im zabezpečovalo odborné kompetencie v oblasti lakovania motorových vozidiel. Problematika rýchlych opráv motorových vozidiel zaberá široké spektrum komplexných vedomostí o technologických postupoch, vlastnostiach materiálov a možnostiach použitia technológií pre dosiahnutie tohto cieľa.
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma s praktickými cvičeniami
Hlavný cieľ:
	Rozširovať odborné a pedagogické vedomosti a zručnosti pedagogických zamestnancov v odbore autooporavárenstva, využiteľné pri výkone pedagogickej činnosti alebo odbornej činnosti. Prehlbovať a rozvíjať zručnosti rozšíriť, prehĺbiť vedomosti a zručnosti frekventantov v oblasti opravy drobných poškodení vozidiel lakovaním prostredníctvom metódy SMART
Cieľom je získanie kompetencie na výber vhodných komponentov a tvorbu výukových modelov a reálne použiteľných súčiastok. Praktické využitie poslúži pri vytváraní a konfigurácii modelov automobilových súčiastok, pri ročníkových prácach študentov, SOČ a praktickej časti maturitných skúšok. Vzdelávací program ponúka rozšírenie znalostí a aktualizáciu poznatkov o vývojových trendoch údržby a opráv.
Špecifické ciele:
•	prehĺbiť poznatky v oblasti starostlivosti o technický stav vozidiel
•	rozšíriť znalosti najnovších metód údržby a opráv vozidiel
•	oboznámiť sa s aktuálnymi metódami renovácie poškodených dielov
•	získať kompetenciu na stanovenie spôsobu opravy a vypracovanie postupu
•	získať znalosť a zručnosť na demonštráciu a ukážku opravy lakovaním
•	získanie teoretických znalostí a praktických zručností v modernej technike lokálnych opráv drobných poškodení lakovaním za čo najkratší čas
•	efektívne používanie a úspora nákladov a času správnym použitím infražiaričov a ďalších technológií
•	zvládnutie leštenia rôznych povrchov a odstránenie nedokonalostí laku pri rôznych podmienkach

Obsah vzdelávacieho programu:
Téma 	Počet hodín	Teória 	Praktická
časť	
Pojem S.M.A.R.T. lakovania a jeho vhodnosti podľa rozsahu poškodenia	1	1	0	
Voľba postupu lakovania, nastavenie vonkajších podmienok pre SMART	1	1	0	
Zásady BOZP, ochranné pomôcky, špecifiká substrátu a podkladu	1	1	0	
Rozbrusovanie s voľbou náradia a materiálu, maskovanie, odmasťovanie	2	1	1	
Tmelenie, druhy tmelov, túženie, aplikácia, sušenie a brúsenie tmelu	2	1	1	
Koloristika, metódy výberu odtieňa, porovnávanie vzoriek spektrofotometrom	2	1	1	
Software na receptúry, miešanie vzoriek pomocou váhy a softwaru	2	1	1	
Domiešavanie odtieňov, nástrek testovacej vzorky a faktory výsledného odtieňa	2	1	1	
Zakladovanie – plničovanie, technický list materiálu, voľba odtieňa šedosti, 
tuženie, riedenie, voľba a nastavenie striekacej pištole	2	1	1	
Voľba typu farby, riedenie, prístrekové riedidlo a aditíva, spôsob aplikácie farby	2	1	1	
Odvetrávanie, odsávanie a ostatné technológie počas SMART opravy	2	1	1	
Typy infražiaričov, voľba funkcie a veľkosti infražiariča, obmedzenia v použití	1	1	0	
Kalkulácia úspor oproti sušeniu v kabíne	1	1	0	
Správne nastavenie vzdialenosti žiariča a času sušenia a odvetrávania	2	1	1	
Sušenie tmelu, ukážka odvetrávania a sušenie základu	2	1	1	
Odvetrávanie a sušenie krycieho laku – farby a číreho laku	2	1	1	
Leštenie a jeho úloha v povrchových úpravách, leštiace systémy a ich využitie	1	1	0	
Elektrické a pneumatické leštiace stroje	1	1	0	
Príslušenstvo, leštiace penové taniere, mikrovláknové taniere a pasty	2	1	1	
Voľba a nastavenie stroja, voľba leštiacej pasty a taniera podľa účelu použitia	2	1	1	
Technika práce so strojom	2	1	1	
Odstraňovanie nedokonalosti v čerstvom laku – vtrúsené zrnká prachu, stekance	1	0	1	
Odstraňovanie nedokonalosti – pomarančovej kôry, hologramy	2	1	1	
Konzervácia vylešteného povrchu	2	1	1	
Spolu	40	23	17	
Profil absolventa:
Absolvent po absolvovaní vzdelávacieho programu získava teoretické vedomosti, ale hlavne praktické skúsenosti:
•	 Má rozšírené teoretické vedomosti v oblasti koloristiky, 
•	Dokáže opraviť časť dielca lokálne tam kde je poškodený, bez toho aby bolo nutné autom pohybovať počas procesu opravy
•	• Dokáže zvoliť a použiť správnym spôsobom infražiarič v procese S.M.A.R.T. opravy
•	Dokáže odstrániť nedokonalosti povrchu a zjednotiť vzhľad opravovanej plochy s okolitým pôvodným lakom
•	Účelom je možnosť aplikácia a demonštrácie aj na náhradný diel karosérie., oživenie hodiny, aktivizovanie žiakov na prípravu na hodinu, schopnosti argumentovať a prezentovať technické riešenie
Rozsah vzdelávacieho programu:
40 hodín, všetky prezenčne
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ, majster odbornej výchovy
Podkategória:	
učiteľ pre nižšie stredné odborné vzdelávanie , stredné odborné vzdelávanie a   úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet:
	Predmety zamerané na automobilovú techniku, dopravu, prevádzku vozidiel, údržbu a opravy vozidiel
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ 
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi 
Spôsob ukončovania a požiadavky na ukončovanie:
-	účasť aspoň 80% na vzdelávacom programe
-	prezentácia pred účastníkmi a lektorom 
Témy prezentácie: 
Popis postupu vykonania SMART opravy na poškodenom dieli motorového vozidla
Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Ing. Jozef Ormandy, riaditeľ a dlhoročný učiteľ odborných predmetov s druhou atestáciou na SOŠ Automobilovej v Trnave
Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou.
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
Odborná učebňa, autolakovnícka dielňa/školiace stredisko, cvičné vozidlá/karosérie, cvičné diely, pomocný materiál, lakovací materiál, lakovacia technika, technológie pre brúsenie, striekanie, odsávanie a sušenie odporúčané garantom a lektorom.
Učebné zdroje budú spracované garantom a lektormi vzdelávania.
Návrh počtu kreditov:
10 kreditov
	8 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania